ರೈತ ಪ್ರತಿಭಟನೆ ಹಿಂದೆ ಖಲಿಸ್ತಾನ ಅಜೆಂಡಾ? ಬಿಜೆಪಿಗೆ ಅಕಾಲಿ ದಳ ಟಾಂಗ್ masthmagaa.com: ಕೃಷಿ ಕಾಯ್ದೆಗಳನ್ನ ವಿರೋಧಿಸಿ ಪ್ರತಿಭಟನೆ ನಡೆಸುತ್ತಿರುವವರ ಹಿಂದೆ ಖಲಿಸ್ತಾನದ ಅಜೆಂಡಾ ಇದೆ ಅಂತ ಹೇಳಿದ್ದ ಬಿಜೆಪಿಗೆ ಶಿರೋಮಣಿ ಅಖಾಲಿ ದಳ SAD ತಿರುಗೇಟು ಕೊಟ್ಟಿದೆ. ರೈತರ ಪ್ರತಿಭಟನೆಯಲ್ಲಿ ವಯಸ್ಸಾದ ಮಹಿಳೆಯರಿದ್ದಾರೆ. ಅವರು ನಿಮಗೆ ಖಲಿಸ್ತಾನಿಗಳ ರೀತಿ ಕಾಣ್ತಾರಾ? ಇದು ರೈತರನ್ನ ದೇಶ ವಿರೋಧಿಗಳು ಅಂತ ಕರೆಯುತ್ತಿದ್ದಂತೆ ಕಾಣ್ತಿದೆ. ಇದು ರೈತರಿಗೆ ಮಾಡುತ್ತಿರುವ ಅವಮಾನ. ರೈತರನ್ನ ದೇಶ ವಿರೋಧಿಗಳು ಅಂತ ಕರೆಯಲು ಅವರಿಗೆಷ್ಟು ಧೈರ್ಯ? ರೈತರನ್ನ ದೇಶ ವಿರೋಧಿಗಳೆಂದು ಕರೆಯುವ ಅಧಿಕಾರ ಬಿಜೆಪಿ ಅಥವಾ ಬೇರೆ ಯಾರಿಗಾದ್ರೂ ಇದೆಯಾ? ರೈತರು ತಮ್ಮ ಇಡೀ ಜೀವನವನ್ನೇ ದೇಶಕ್ಕಾಗಿ ಮುಡಿಪಿಟ್ಟಿದ್ದಾರೆ. ಅಂಥವರನ್ನ ದೇಶ ದ್ರೋಹಿಗಳು ಅಂತ ಕರೆಯುವವರು ನಿಜವಾದ ದೇಶ ದ್ರೋಹಿಗಳು ಅಂತ ಶಿರೋಮಣಿ ಅಕಾಲಿ ದಳದ ಮುಖ್ಯಸ್ಥ ಸುಖ್ಬೀರ್ ಸಿಂಗ್ ಬಾದಲ್ ಹೇಳಿದ್ದಾರೆ. ಇತ್ತೀಚೆೆಗೆ ಬಿಜೆಪಿ ಐಟಿ ಸೆಲ್ನ ಮುಖ್ಯಸ್ಥ ಅಮಿತ್ ಮಾಳವಿಯಾ ಒಂದು ವಿಡಿಯೋವನ್ನ ಟ್ವೀಟ್ ಮಾಡಿ, ವಿಡಿಯೋದಲ್ಲಿ ವ್ಯಕ್ತಿಯೊಬ್ಬ ಖಲಿಸ್ತಾನದ ಚಳವಳಿಗೆ ಬೆಂಬಲ ನೀಡ್ತಿದ್ದಾನೆ ನೋಡಿ. ಇದು ಪಂಜಾಬ್ನಲ್ಲಿ ಕಾಂಗ್ರೆಸ್ ನಡೆಸುತ್ತಿರುವ ರೈತರ ಪ್ರತಿಭಟನೆ ಅಂತ ಹೇಳಿದ್ದರು. ಇದಕ್ಕೆ ಈಗ ಶಿರೋಮಣಿ ಅಕಾಲಿ ದಳ ತಿರುಗೇಟು ಕೊಟ್ಟಿದೆ. masthmagaa.com